Naturmaterialer som træ er ikke kun med til at skabe imødekommende ude- og inderum. Træ er blandt de mest ansvarlige materialevalg. Endnu bedre er det, hvis du bygger med genanvendte materialer. Den mere tekniske forklaring er, at ansvarlige materialer har en såkaldt miljøvaredeklaration (EPD). Den beregner, hvor ansvarligt materialet er. De mest ansvarlige materialer er derfor dem, der både er genanvendte og har en miljøvaredeklaration. Vælger du et DGNB Villa certificeret hus fra Milton Huse, er klimapåvirkningen beregnet i form af en livscyklusberegning (LCA). Fra 2023 gælder det samtlige Milton Huse. Under LCA’en kan du læse, hvor ansvarligt huset er bygget i forhold til materialer. Materialer med en miljøvardedeklaration har en positiv betydning. Herudover udarbejder vi selvfølgelig den lovpligtige energirammeberegning, som viser, hvor lav energiklasse huset er placeret i.